
1.» 
Neostrachia Saunders. 
Saunders, Entom. Monthly Mag. XIV (1877—78) p. 103. 


Genus Neostrachiam a Saunders descriptum auctor 
ipse cum Bagrada comparavit eamque affinitatem cum divi- 
sione Sérachiariorum, quam videre sibi visus est, nomine 
illo generico significari voluit. Quo factum est, ut in cata- 
logis in Strachiae vicinitate enumeretur. Est tamen genus 
a Strachiariis structura capitis et regionis ostiolariae, ventris 
basi tuberculo armata aliisque multis notis omnino discrepans, 
at Menidae, praesertim divisioni Stáli d (Enum. Hem. V 
p. 98) valde affine. 

Descriptioni genericae nimis brevi ac minus correctae 
adde: 

Forma corporis angusta, lateribus ab humeris usque retror- 
sum longe parallelis. Caput supra omnino vel fere omnino 
planum, latum, apice subtruncatum, densissime punctatum, 
subtiliter lineiformi-marginatum; tylo aequilato, percurrente. 
Pronoto modice convexo, trapezoideo, antice late et sat pro- 
funde sinuato; parte postica pone angulos humerales haud 
prominentes, subtruncatos, retrorsum rotundato-producta, 
medio supra scutelli basin aut truncata aut sinuata. Mar- 
ginibus antero-lateralibus distincte cariniformi-marginatis, 
margine antico angustissimo, aut depresso, aut parum reflexo, 
glabro. Disco pronoti toto densissime punctato, excepta 
macula transversa  postcicatricali; margine ipso postico 
linea punctulorum regulari notato.  Cicatricibus lineis lae- 
vibus, impunctatis antice et postice circumscriptis, posteri- 


1) Studia hemipterologica I. Entomologische Nachrichten XXIII 
1897 p. 889—342. 

oribus paullo distinctioribus, impressionem transversam line- 
arem simulantibus; hac linea extus utrimque impressione 
triangulari terminata.  Orificiis distinctissimis, in rugam sat 
longam, media pectoris latera superantem, extus evanes- 
centem continuatis. Area evaporativa minuscula at distincta, 
opaca, extus oblique retrorsum truncata. Ventris segmento 
secundo basi tuberculo parvo, brevissime conico, nunc magis 
nunc minus distincto armato. Tibiis supra cylindrico-con- 
vexis, utrimque distincte marginatis; pedum, saltem in spe- 
ciebus adhuc cognitis, magna pars nigra. 

A genere Menida differt tantum statura corporis multo 
angustiore, spina ventrali breviore, geniculis, tibiis, tarsis 
— in speciebus cognitis — nigris. 


N. hellenice Saunders. 


Specimen unicum meum, quod D. Dr. Puton cum 
exemplo collectionis suae benigne comparavit, a descriptione 
differt tibiis posticis omnino nigris. Macularum quoque 
ventris numerus variat, in meo specimine binae utrimque; 
maculae illae etiam in compluribus Menidis occurrunt. 
Tuberculus basalis ventris aegre distinguitur. 

d Segmentum genitale, cum segmentulo vel squama sub- 
genitali, hoc fere a basi usque, perpendicularibus ; illius margo 
apicalis inferior late sinuatus, medio acutangulariter incisus. 

1 g ex Acarnania (leg. Dr. Krueper 9.1. 89; coll. mea). 


N. Schultheissi n. sp. 

Caput supra planum, latitudine intraoculari distincte 
brevius; oculis leviter transversis. Antennae corporis dimi- 
dio fere aequilongae, articulo tertio quarto multo breviore 
(39:5).  Pronoto capite distinctissime longiore, latitudine 
humerali longitudine mediana minus quam duplo maiore, 
postice supra scutelli basin truncato; marginibus antero- 
lateralibus cariniformibus, sat latis, rectis, margine antico 
lineiformi, vix elevato. Scutellum sat gracile, ante apicem 
medio obsolete carinatum. Dorsum abdominis cum conne- 
xivo dense subtiliterque punctatum. Rostrum inter coxas 
posticas extensum, articulo primo basin capitis haud attin- 
gente, articulo secundo tertio vix longiore, hoc et quarto 
subaequilongis.  Prostethium secundum marginem gularem 
(medio angulato-excisum) ruga distincta intramarginali in- 
structum. Ventre latera versus sat rude punctato et hic 
ilie longitrorsum ruguloso, disco laevi; tuberculo basali 
segmenti secundi sat brevi at distincto. 

Nigra, subaeneo-micans; pronoti marginibus antero- 
lateralibus angustis supra et infra maculaque laevi post- 
mediana sulculos cicatricales tangente, transversa, scutelli 
vitta utrimque callosa, submarginali, obliqua, ex angulo 
basali oriente et circa media scutelli latera evanescente nec 
non parte apicali impunctata, clavo corioque fere totis, ma- 
cula impunctata elongata, in medio margine cuiusque seg- 
menti connexivalis supra subtusque posita, rostri articulis 
secundo et tertio supra, acetabulis, coxis, trochanteribus 
femorumque maxima parte, annulo medio tibiarum posticarum, 
margine angusto anguli postici metastethii, marginibus osti- 
olorum, maculis utrimque sat magnis, subquadratis segmen- 
torum ventralium 2, 3 et 4, fascias duas latas, interruptas 
formantibusluteo-albis. Abdominis tuberculo basali conico 
aurantiaco. Femorum omnium fere tertia parte apicali 
nigra, hoc annulo in femoribus anterioribus intus atque 
supra subinterrupto. Corio cum clavo nigropunctato, his 
punctis prope marginem suturalem et iuxta costam princi- 
palem in series distinctiores ordinatis, in clavi parte basali 
interiore in lineas unam vel duas hic illic interruptas, nigras 
confluentibus; parte corii circiter quarta apicali fascia nigra 
intus angustata ornata, hac fascia antice inter venam princi- 
palem et suturam clavi macula:transversa, omnino impunc- 
tata terminata. Membrana circa mediam basin late sordide 
luteo-brunnea, extrorsum et apicem versus sensim dilu- 
tescente. i 

N. hellenicae etiam toto habitu similis, differt statura 
parum latiore, tuberculo ventrali maiore, coloribus aliisque 
notis. 

Long. 6!/, lat. hum. 3 mm. 

1 $9, e Borneo orientali atque meridionali fertur esse 
(Coll. Dr. Schultheiss). 


* * 
* 

Species multiformes, quas Stål generi Menidae ad- 
numeravit, certe affinissimae sunt notisque multis etiam 
exiguis mirum in modum congruentibus coniunguntur, tamen 
nonnullae species aliis iterum notis a ceteris singulariter 
differentes genera propria potius efficere videntur, ac vix 
mihi persuadeo JMemidas illas typicas iaponico - mand- 
Schuricas, ut JM. violaceam Motsch., Scotti Jak. et mu- 
Sivam Jak., quae proprio atque singulari habitu a spe- 
ciebus tropicis primo intuitu differunt, cum his uni eidem- 

8* 

que generi esse attribuendas!)  Longissime tamen ab om- 
nibus, quas quidem viderim, speciebus differre videtur 
structura ventris marium Menida varipennis Westw. cum 
alia specie maxime affini, nova, quas species typicas generis 
novi constituo: 


Pygomenidea n. gen. 


Corpore ovali, subglabro, supra subtusque convexo. 
Capite valde declivo, supra planiusculo, punctato et vittulis 
quibusdam glabris notato, subtiliter lineiformi- marginato; 
tylo percurrente. Antennarum articulo primo apicem capitis 
vix attingente, secundo tertio et iterum apicalibus duobus 
subaequilongis, his singulis articulo tertio distincte longi- 
oribus. Pronoti margine postico supra scutelli basin trun- 
cato, angulis posticis rotundato-deletis, eiusque parte ante 
humeros rotundatos, haud prominentes sita trapezoidea, 
margine antico late sinuato; hoc margine et lateralibus- 
anticis calloso-elevatis vel teretiusculis, linea impressa punc- 
tata a disco pronoti separatis. Hoc disco punctato, rugulis 
obsoletioribus transversis intermixtis, margine ipso postico 
(ut etiam in omnibus quas cognoscam JMenidis) linea punc- 
tulorum regulari notato; cicatricibus glabris linea punctata 
circumscriptis. Hemelytra clausa abdomine angustiora sed 
longiora. Rostro ventris basin ipsam attingente, articulo 
primo caput haud vel vix superante, secundo apicalibus 
simul sumptis parum breviore, his inter se fere aequilongis. 
Pectore medio obsolete sulcato, orificiis distinctis in sulcum 
leongatum, extus angustatum continuatis; area evaporativa 
opaca, minuscula, extus oblique retrorsum truncata. Abdo- 
minis segmento secundo medio antrorsum in spinam com- 
pressam, coxas posticas superantem producto; connexivo 
inermi. Segmento sexto ventrali maris maximo, segmentis 
5 basalibus simul sumptis aequilongo, vel longiore; seg- 
mento quinto medio quarto fere aequilongo, extrorsum 
utrimque maxime angustato, lineiformi, tum subito secun- 
dum marginem abdominalem in processum longum lobuli- 
formem productis; incisuris etiam reliquis extus plus minusve 
incurvatis. Segmento genitali parvo, verticali. Tibiis supra 
cylindrico-convexis, utrimque distincte marginatis. 


1) Unicum tantum specimen unius speciei M. Scotti Jak. ex 
divisione illa typica c (Stål) examinare potui, quod debeo 
benignitati D. Dris Puton. 

Menidis praecipue divisionis bb Stáli (Enum. Hem. 
V p. 98) valde affinis, differt ventre maris segmento sexto 
maximo, profundissime in segmentum quintum immerso, 
cuius fere restat nihil nisi squamula semilunata media 
lobique duo laterales longe producti. 

Typus generis Ahaphigaster varipennis Westw. (Menida 
varipennis auct.) 


P, varipennis Westw. 
Occurrit etiam in insulis Sumatra et Celebes. 


P, pauper n. sp. 

Subanguste-oblonga, lateribus late subparallelis. Capite 
ante oculos parum profunde sinuato, parte anteriore pro- 
ducta, apice corrotundata.  Occipite vittulis glabris et im- 
punctatis tribus, quarum quaeque linea punctorum sat regu- 
larium bene circumscripta; intervallis inter vittulas positis 
ipsis glabris, vitta mediana plus duplo angustioribus. Parte 
anteoculari capitis sat rude punctata vel ruguloso-punc- 
tata, vittulis quinque angustis atque obsolescentibus. An- 
tennarum articulis secundo et tertio, et iterum quinto et 
quarto subaequilongis, hoc articulo tertio distincte longiore 
(4:3). Pronoti marginibus lateralibus, rectis, et antico, 
sinuato, intus linea impressa, punctata a disco separatis. 
Cicatricibus linea punctata subimpressa circumscriptis. Parte 
postcicatricali dense et sat aequabiliter punctata.  Spatio 
inter cicatrices et lineas intramarginales sito, rugaque an- 
gusta, transversa, pone cicatrices sita glabris. —Scutello 
passim punctato, punctura basin et praesertim latera versus 
densiore atque subtiliore; apice glabro. Tibiis supra cylin- 
drico- convexis, utrimque marginatis. Pectore ventrisque 
lateribus sat dense rudeque punctatis. Ventris spina basali 
compressa, inter coxas intermedias extensa. Segmento sexto 
ventrali maris ut in Pyg. varipenni formato, maximo, medio 
in segmentum quintum profundissime immerso. 

Modice nitida, nigra; capitis vittulis octo glabris angustis 
et subobsoletis, pronoti marginibus antico et antero-latera- 
libus, horum etiam stria intramarginali, ruga angusta post- 
cicatricali rugulisque nonnullis levibus transversis disci 
posterioris circa lineam medianam, scutello, clavo corioque 
fere totis (his punctis subtilibus fasciaque lata obliqua mar- 
ginis apicalis, intus cum maculis subapicalibus scutelli con- 
iuncta, nigris exceptis), gula, rostri articulis primo et se- 
eundo (hoc apice ferruginescente), pedibus, maculis aceta- 

bulorum et ventris, his utrimque in lineam macularum 3 vel 
4 ordinatis, ventris spina basali, prostethii abdominisque mar- 
gine exteriore, nec non connexivo sordide griseo-flaves- 
centibus vel lutescentibus, hoc immaculato, Scutelli punctis 
dispersis, basin versus et medio mox pone basin in maculas 
obsoletiores confluentibus margineque utrimque exteriore, in 
maculas singulares subapicales exeunte nigris. Antennis 
laete ferrugineis. Membrana hyalina. Dorso abdominis 
confertissime subtilissimeque punctato, nigro. 

Species generis mei Pygomenidae, Pyg. varipenni valde 
affinis, segmento ventris sexto fere eodem modo formato. 
Corpore magis elongato, capite praesertim antice magis 
salebroso, rudius punctato, vittulis glabris obsoletis, pronoti 
disco densius et aequabiliter punctato, corio griseo-lutes- 
cente, apice nigro-fasciato, connexivo immaculato coloreque 
sordidescente satis distincta videtur esse. 

Long. 61/,—7 mm. 

d 9. Sex specimina colore ceterisque omnino congru- 
entia examinavi. Unum collectionis meae ex insula Lombok 
(Sapit, 2000 pedes, April, leg. Fruhstorfer) reportatum, alia 
musei reg. Dresdensis ex Java dicuntur esse. 


? P. consignata. Distant. 
Distant, Trans. Entom. Soc. Lond. 1881 p. 215. 


Secundum exempla typica haec species Pygomenidae 
varipenmi Westw. simillima; vix distinguitur ab hac specie 
connexivo supra subtusque immaculato et intervallis vittu- 
larum occipitis singulis vitta mediana distincte latioribus, 
dense et confuse punctatis, vittula mediana ipsa paucis 
punctis interrupta. (lisdem intervallis in Pyg. varzpenni 
angustis, singulis vittulae medianae dimidio vix aequilatis, 
glabris, linea utrimque unica punctorum fere undique bene 
ordinatorum inclusis). 

2 99 in mus. Hamburgensi asservantur. Species generi 
JIygomenidae verisimiliter adnumeranda. 


? P, guttipennis Ellenrieder. 

RHhaphigaster guttipennis Ellenrieder [Nat. Tijdschr. 
Ned. Ind. 24 p. 158 fig. 27 (1862)] ex Sumatra, ubi non 
raro occurrere dicitur, descriptus vel ad Pygomenidam vel 
ad Menidam pertinet, cum Pygomenida varipenni Westw., 
quae in illa insula abundat, capitis, scutelli, corporis in- 
ferioris coloribus omnino congruit et forte cum ea coniun- 
genda. Differre videtur tantum coloribus pronoti et forte 

etiam corii, qui tamen minus perspicue atque significanter 
describuntur. Ceterum corium in Pygomenida varipenni 
variat nunc magis nunc minus infuscatum. 


Menida Motsch. 


M. formosa Westwood. 
Vera Menida est. 


M. nitens Voll. = formosa Westw. 


Hanc speciem sumatranam a M. formosa Westw., quae 
haud raro in eadem occurrit insula, secundum descriptionem 
Vollenhoveni distinguere nullo modo possum cum eaque 
coniungo. Est varietas subaeneo-nitens et forte eadem, quam 
Stål ipse nomiue Ehkaphigastris spectandae descripsit ex 
Maiacca reportatam [Freg. Eug. Resa Ins. p. 230 (1859)]. 
Variant enim specimina sumatrana M. formosae nunc magis 
nunc minus viridi-metallescentia, scutelli colore luteo nunc 
minus nunc magis extenso, saepe maculis basalibus nigris 
deletis maculam illam, quam Vollenhoven optime dicit 
»calyciformem" luteam figurante. Corio prope apicem rimulae 
introrsum macula glabra lutescente, colore fusco plus minus 
inclusa. Longitudinem nitentis auctor indicat aliquantum 
nimis magnam; an legendum ,6 mm" pro „8 mm“? 


M. subcastanea, n. sp. 


Corpus latiuscule ovale. Caput latitudine intraoculari 
cum uno oculo distincte brevius, cum oculis sat magnis 
subtriangulare, apice rotundato-obtusato, ante oculos vix 
sinuatum, supra planum, dense punctatum, vittulis 7 vel 5 
glabris ornatum, marginibus ante oculos levissime reflexis. 
Antennarum articulo secundo tertio distincte breviore (4 : 5), 
quarto quinto longiore. Pronotum longitudine mediana plus 
duplo latius, eiusque pars ante humeros rotundatos, haud 
prominentes sita antrorsum convexo-decliva, trapezoidea, 
marginibus lateralibus rectis, antico late et sat profunde 
sinuato, his marginibus linea impressa, punctata a pronoti 
disco separatis, calloso-elevatis atque teretiusculis, pronoti 
parte postica supra scutelli basin truncata, angulis posticis 
rotundato-deletis. Cicatricibus linea subimpressa punctata 
circumscriptis, cum parte pronoti intra cicatrices et lineas 
intramarginales sita glabris, parte postcicatricali sat dense 
et aequabiliter punctata, ante humeros callositatibus obso- 
letioribus transversis intermixtis.  Hemelytris scutelloque 
dense punctatis, huius apice postfrenali modice lato. Mem- 

brana hemelytrorum abdominis apicem distincte superante. 
Spina basali segmenti ventralis secundi coxas intermedias 
paullo superante, rostro metastethii apicem attingente. Tibiis 
supra cylindrico-convexis, utrimque marginatis. 

Corpore cum pedibus antennisque luteo vel flavescenti- 
luteo; corio cum clavo (costa excepta), scutello fere toto, 
pronoti parte posteriore, pone lineam fictam humeros con- 
lectentem sita, punctis lineisque submarginalibus cicatrica- 
nbusque pronoti anterioris, capitis superioris maxima parte, 
punetis impressis sat sparsis capitis inferioris abdominisque 
iaterum, punctulis pectoris, circa acetabula in maculas di- 
stinctius metallescentes confertis, incisuris ventris perangustis 
maeulaque media segmenti abdominalis sexti (saltem in 
femina) castaneis, nonnunquam metallescentibus. Capitis 
vittulis septem flavescentibus: quinque anterioribus, duabus 
posterioribus, his singulis nonnunquam cum vittulis secunda 
et quarta ordinis anterioris in vittas percurrentes, divergentes 
confluentibus. Scutelli punctis tribus basalibus margineque 
apicali, glabris, nonnunquam etiam rugulis obsoletis nonnullis 
disci eburneis vel albescentibus, Corio prope finem rimulae 
plicatoriae!) macula parva, maculaque adiacente areae costalis 
minus discreta luteis ornato. Antennarum articulis tertio et 
quarto apice, quintoque fere toto, interdum etiam linea media- 
na ventris angusta ferrugineis vel brunnescentibus. Membrana 
sordide flavescente, angulo interiore fuscescente; dorso ab- 
dominis rubro-violaceo, minus dense punetato; connexivo luteo. 

Species divisioni bb. Stáli (Enum. Hem. V p. 98) ad- 
numeranda, M. formosae Westw. proxima; facile distinguitur 


1) „Rimulam plicatoriam corii“ dico lineam impressam longi- 
tudinalem subtilem, quae plerumque in basi venae principalis 
oriens primum hanc venam ipsam sulcat, mox autem intus 
recurvata ab ea nunc minus nunc magis longe discedit et iam 
longe ante suturam membranae subito evanescit. Usui forte 
est insecto in elytris deplicandis et complicandis, et invenitur 
praecipue in iis Heteropterorum familiis, quae duriora atque 
solidiora exhibent tegmina: Pentatomidis, Coreidis, Lygae- 
idis, Pyrrhocoridis, Naucoridis et Nepidis, in Naucoridis 
apice extrorsum curvato embolium amplectens. Reduviidae, 
Phytocoridae, Notonectidae, Corixidae rimulam aut. nullam 
aut obsoletissimam exhibent. Corio circa apicem huius rimulae 
in Macropeltidis saepe leviter convexiusculo vel subumbilicato, 
in multis diversisque speciebus macula typica, laevi, albida 
notato, 


